# تشاك نوريس.

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

صورة لتشاك نوريس(**Chuck Norris)**
تشاك نوريس
كارلوس راي( تشاك ) نوريس ( بانجليزي: Carlos Ray "Chuck" Norris) ( 10 مارس 1940 - 19 مارس 2026) ، هو فنان ميريكاني مدرب على فنون د لمقاتلة و مومتيل. و واحد الشخص إعلامي. بعد ما سلا من لخدمة في لقوات الجوية الميريكانية. بدا كيتشهر و يتعرف بفنون القتال كلعاب ، و بعد صاوب واحد لمدرسة خاصة ديالو و سمها تشون كوك دو. نوريس بان فبزاف ديال لأفلام لبوليسة بحال : طريق ديال التنين. مع بروس لي. وكان قايد ديال لفرقة تاع المدفع فعام التمانينات. ومن بعد لعب دور ديال لبطولة فمسلسل على تلفزة "ووكر لحارس ديال تكساس" من عام 1993 حتى عام 2001.

## ظاهرة د لأنترنيت

بسباب الصورة ديالو اللي كاتبينو "راجل قوي"، بدات ف عام 2005 واحد الظاهرة ف لأنترنيت مشهورة باسم "لحقائق ديال تشاك نوريس" بنجليزية (Chuck Norris facts). هاد الظاهرة كاتبني بزاف د لبطولات لخيالية ولغريبة وتاتنسبها ل نوريس.

## لحياة الشخصية والسياسية

تشاك نوريس مسيحي متدين، وفسياسة كيتعتابر محافظ. كتب و قاد بزاف د لكتوبا على لمسيحية، وعاون ب لفلوس لعدد من لمرشحين د لحزب لجمهوري وللقضايا ديالهم.

ف لعامين د 2007 و2008، دار حملة دعاية للحاكم السابق د أركانساس، مايك هاكابي، اللي كان مرشح ف لانتخابات الرئاسية د لحزب لجمهوري ف 2008. نوريس كتب حتى مقالات درأي ف السيت د لمحافظين ورلدنتديلي، وأكد فداك لوقت بلي كيدعم عضو لحزب لجمهوري ف الكونغرس الأمريكي، رون بول.

## لأصل والبدايات

تزاد نوريس ف 10 مارس 1940 ف مدينة ريان بولاية أوكلاهوما. باه راي نوريس كان كايخدم ميكانيك و شيفور د لحديد لكبير (لكيران والكاميونات)، ومّو سميتها ويلما. لجد د نوريس من جيهت باه كان مهاجر، وجدتو من جيهت مّو لأصل ديالهم من آيرلندا، ف الوقت اللي جدتو من جيهت باه وجدو من جيهت مّو كيرجعو لأصول شعب شيروكي (من السكان الأصليين د ميريكان). تسمى "نوريس" على سميت كارلوس بيري، اللي كان وزير ديني وصديق د باه. عندو جوج خوت صغر منه: ويلاند وهارون (اللي كايخدم منتج د لأفلام). فاش وصل عمرو 16 عام، والديه تطلقو،وانتقل من بعد لـ قرية برايري، كانساس، ومنها لـ تورانس، بولاية كاليفورنيا مع مّو وخوتو.

كايوصف نوريس الطفولة ديالو بلي كانت حزينة ومأثرة؛ كان حشومي بزاف، ماكايلعبش الرياضة، ومستواه الدراسي كان متوسط. كاع لولاد كاينين كايضحكو عليه وتايحكروه بسباب لخلطة د لأصول ديالو، وهادشي خلاه ديما كايحلم كيفاش ينتقم منهم. ذكر ف كتاب السيرة الذاتية ديالو بلي باه كان عندو إدمان خايب بزاف على لبلية د الشراب، وأكد بلي وخا كان كايحس ب لفقصة والشفقة على باه بسباب هاد لبلية، إلا أنه كان كايحبو وخا لقصة بيناتهم كانت معقدة.

## لخدمة لعسكرية وفنون لقتال

دخل نوريس لـ لقوات لجوية لمريكيانية كبوليسي طيار ف عام 1958، وصيفطوه لـ قاعدة أوسان الجوية ف كوريا الجنوبية. تما فين لْصقات فيه لكنية د "تشاك" (Chuck)، وبدا التدريب ديالو ف لفنون د لمقاتلة وتحديداً رياضة تانغ سو دو (tangsudo) لي خدا فيها شحال من حزام كحل. هاد التجربة خلاتو يبتكر لأسلوب لقتالي لخاص بيه لي سماه كوك تشون دو ("الطريق لعالمي").

أسس بزاف د لجمعيات التعليمية بحال اتحاد فنون القتال المتحد وبرنامج "كيكستارت" (Kickstart) -لي كان سميتو شحال هادي "تخلص او حيد من لمخدرات داخل لميريكان "- وهو برنامج موجّه لتلاميذ لمدارس لإعدادية والثانوية كايعاون لولاد لي ف وضعية صعبة ولا مهددين ب لإنحراف باش يلقاو طريقهم من خلال إلتزامهم ب فنون لقتال. فاش رجع للميريكان، كمل خدمتو كضابط طيار ف قاعدة مارش للقوات الجوية ف كاليفورنيا حتى تقاعد ف غشت 1962. من بعد، خدم ف شركة نورثروب وحل سلسلة د لمدارس د لكاراطي، فين درب بزاف د الناس ومنهم تشاد ماكوين، ولد لممثل لمشهور ستيف ماكوين.

## مصادر